Leptophyes punctatissima

Leptophyes punctatissima Tettigoniidae familiako ortopteroa da. Europa guztian ohiko matxinsalto espeziea da. Euskal Herrian ere aurkitzen da.

 Taxonomia 
Louis Augustin Guillaume Bosc frantziar entomologoak deskribatu zuen 1792. urtean eta Locusta punctatissima izena eman zion.

 Deskribapena 
Matxinsalto txikia da, 10-17 mm arteko luzera du. Antenek gorputzaren luzeraren bikoitza eduki ohi dute.

Kolore berde bizia du eta espeziearen izenak adierazten duen bezala puntu gorri ugari azaltzen ditu gorputzean zehar. Tibiak eta tartsoak, eta antenen oinarriko segmentuak gorri-arreak dira. Gorputzak itxura trinkoa du, pronotoa laburra baita eta buruaren antzeko zabalera duena. Aurreko hegalak oso laburrak dira sexu bietan.

Sexu dimorfismoa azaltzen du, izan ere arraren puntuak apalagoak baitira emearenak baino, aldiz arrak bizkarrean marra arre nabarmenagoa du. Horretaz gain emeak arrautzak jartzeko luzakin bat du gorantz kurbatzen dena.

 Habitata 
Espezie hau, batez ere, zuhaixka-ingurune lehorretan, baso irekietan, sastrakadietan, heskaietan eta lorategietan agertzen da.

 Biologia 
Hegalak gorputzaren kontra igurtziz soinu apala sortzen du arrak, gizakiarentzako entzuteko zaila. Ortopteroetan ohikoa ez dena da emeak soinuari soinua atereaz erantzutea, arrarena baino oraindik eta apalagoa.

 Bizi zikloa 
Apirila eta azaroa artean ikusten dira helduak. Emeak zuhaizten azaleko arrakaletaan edo kimuetan jartzen ditu arrautzak uda amaieran. Beldarrak hibernatu egiten du eta udaberrian pupa eratzen du.

 Iruditegia 

 Erreferentziak 

 Kanpo estekak 

Kategoria:Tettigoniidae
Kategoria:Euskal Herriko ortopteroak